Asiyesikia la mkuu huvunjika guu

ASIYESIKIA LA MKUU HUVUNJIKA GUU

Methali hii inamaanisha kuwa yeyote yule asiyetii wala kusikiliza maneno ya wazee au wavyele wake basi maisha yake yotaishia pabaya. Methali hii inatumiwa kuwaonya watu wasioheshimu wazazi wao na wakskia maneno ya wazee wao. Pia inaonyesha kuwa watu wazima ni watu muhimu sana na wanafaa kutiliwa maanani na chochote kile wasemacho. Methali hii inalinganishwa na ile isemayo asiyefunzwa na mamaye hufunzwa na ulimwengu. 

Kulikuwa na msichana aitwaye Kipusa. Kipusa alikuwa msichana mrembo sana mtaani kote. Kila apitapo wanaume walikuwa lazima wageuze shingo zao kumwangalia. Kipusa alikuwa mrembo kweli kweli. 

Wavyele wake walimpenda sana. Waliweza kumpeleka shule na kumfunza maadili mema. Walimwambia asishikane na wavulana waliokuwa wakitamani tu mwili wake. Kipusa aliwatii wazazi wakena kutilia maanani kila alichoambiwa. 
Lakini kama tujuavyo, hakuna jema likosalao kasoro. Kipusa alipofika kidato cha nne, tabia zake zilianza kubadilika. Alikuwa hawasikizi tena wazazi wake. Alianza kumea pembe.